EN NETFLIX-SERIE
De anklagede skal dømmes retfærdigt.
Vi kræver afskaffelse
af ungdomsloven, som ikke tager hensyn til ofrene.
Udfaldet af den første retssag i Yeonhwa-barnemordsagen
har været et problem.
Efter den grufulde forbrydelse
blev en af de skyldige idømt 20 års fængsel,
og den mindreårige fik to år i opdragelsesanstalt.
-Ja. -Hvad synes du?
Jeg er enig i, at den maksimale straf på to år bør forlænges til fem år,
eller at den kriminelle lavalder bør ændres.
Men…
Jeg er ikke enig i at afskaffe ungdomsloven.
Uden den ville alle forbrydelser begået af mindreårige blive dømt efter straffeloven,
men det er urealistisk.
Seong-us beskikkede forsvarer har lige ringet.
Seong-us mor har besluttet ikke at anke.
Hun accepterer resultatet af retssagen.
Virkelig?
Godt så.
Lad os tales ved i morgen.
Okay, vi ses i morgen.
Ja?
Der er en, der leder efter dig. Hvad skal jeg gøre?
Send dem op.
MEDDOMMERKONTOR
Dig…
Hvor er dommer Cha?
Dommer Cha?
Cha Tae-ju…
Hey!
Hey! Vågn op!
Vågn op, Yu-ri!
Yu-ri!
Dommer Sim.
Vågn op. Vågn op, Yu-ri!
Yu-ri! Hvad er der med hende?
-Ring efter en ambulance. -Ja.
-Her kommer han! -Han er her!
Retssagen har genetableret folkets tillid til den dømmende magt.
Har du en kommentar?
Er du enig i, at ungdomsloven skal revideres?
Det, vi har lært af sagen, er,
at ungdomskriminalsager ikke længere er en personlig sag.
Det er på tide, at samfundet og hele landet træder til.
Jeg gjorde bare det nødvendige.
Tak.
-Én kommentar mere, tak! -Én mere!
-Herre! -En kommentar mere, tak.
SKADESTUE
-Denne vej. -Udfyld registreringen først.
Dommer Sim, jeg…
REGISTRERINGSFORMULAR PATIENT: SEO YU-RI
Hvad er dit forhold til patienten?
Hvorfor spørger du?
Her er de.
Dommer Cha?
Hej.
Et overfald?
Vi ser mange sager som denne.
Vi skal anmelde det, hvis vi mistænker, at patienten er offer for et overfald.
Vi bliver sendt ud, når der kommer en indberetning,
men de fleste overfaldssager ender uden at føre til noget.
Folk nu til dags vil ikke involveres.
Ofte nægter offeret at anmelde det.
Sig til, når hun vågner.
Tak.
Det er nok ikke vold i hjemmet.
Hun har ingen værge.
Hendes forældre blev skilt, da hun var 12,
og bedsteforældrene har opfostret hende siden.
-Kommer han? -Ja.
-Kommer Jun-seop også? -Det tror jeg.
-Kom så. -Er du vild med ham?
Hendes bedstefar er indlagt med demens,
og hendes bedstemor er også syg.
Hendes forældre har ikke givet lyd fra sig længe.
-Slå mig, dit svin. -Hold op.
-Din kælling! -Så er det nok!
-Hey! Hvad fanden? -Hey!
-Slå mig, for fanden! -Hey!
SKADESTUE
Hvad sker der med hende nu?
Hendes skader virkede alvorlige.
Det hele går nok op i røg.
At påtage sig en ungdomssag er ikke det værd.
Folk er ligeglade.
-Væk mig, når vi er på stationen. -Javel.
Hun fik en betinget dom og blev indskrevet på et herberg for tyveri og prostitution.
Hun hedder Seo Yu-ri.
Seo Yu-ri. Hun er berygtet.
Det er længe siden, hun forsvandt.
Jeg ville rapportere det til dig. Du er ansvarshavende dommer, ikke?
Vi ringer hver aften for at høre, om hun er hjemme, men hun tager den aldrig.
Hun er end ikke dukket op til den ugentlige fremmødekontrol.
Hun er ikke hjemme og tager ikke telefonen.
Jeg har aldrig set sådan en ballademager.
Ja. Okay.
Er du her stadig?
Ja.
Jeg ringede til hendes venner.
Men de havde ikke set hende, siden hun fik job hos en frisør.
Hun møder tidligt og går sent.
Er det ikke et brud på arbejdsmiljøloven?
Jeg er ikke sikker.
Det finder vi ud af, når hun vågner.
Det er sent. Du må hellere tage af sted.
Kommer du ikke?
Jo, jeg har mange spørgsmål til hende, når hun vågner.
Vi ved mere, når vi får prøvesvarene,
men hun har et brækket ribben og en kontusion i venstre håndled.
Hendes infektionstal er også høje.
Det er ikke et enkeltstående tilfælde.
Hun er blevet mishandlet længe.
Er du vågen?
Vent. Jeg henter en læge.
Nej…
Jeg…
Jeg må have mistet forstanden.
Jeg er virkelig okay.
Jeg må hellere gå.
Du kom hele vejen til domhuset
midt om natten,
er du så okay?
Du vil helst tale med dommer Cha, ikke?
-Det er okay, hvis jeg gør dig utilpas. -Nej, jeg er altså okay.
Du siger, du er okay,
men dine skader siger noget andet.
Hvis jeg ikke havde opdaget det, havde jeg måske ladet dig gå,
men jeg kan ikke lade dig gå nu.
Du får en dag til at tænke over det.
Ring, hvis du ombestemmer dig.
Ellers gør jeg det på min måde.
Jeg har betalt hospitalsregningen, så bare bliv her.
Få det behandlet.
USA er et af de lande, der værner om menneskerettigheder
og slår hårdt ned på vold i hjemmet.
Derfor skal de fleste retsmyndigheder i USA
dømme gerningsmanden inden for 24 timer efter anmeldelsen
og idømme gerningsmanden en hård straf.
Og under retssagen minimeres kontakten mellem offeret og gerningsmanden,
så offeret beskyttes,
og de får hjælp af advokaterne.
Alt dette er baseret på det faktum, at vold i hjemmet er en forbrydelse.
Det var alt.
Tak. Det var dommer Lee Jeong-seok.
Vil nogen sige et par ord om hans præsentation?
Ja?
Dommer Sim Eun-seok?
Så…
…hvad er pointen?
Foreslår du, at vi gør præcis som i USA?
Ifølge Ligestillings- og Familieministeriet
lider 53,8 procent af koreanske familier under vold i hjemmet,
og mere end 93 personer bliver ofre for det hvert år,
hvor deres liv er i fare, eller de ligefrem dør.
Hvis vi medregner de sager, der ikke er anmeldt,
er vi kun lige begyndt.
Men endnu mere håbløst er det,
at ingen med sikkerhed ved,
hvornår vold i hjemmet slutter.
Lad os sige, at en pige mistænkes for at være offer for vold i hjemmet.
Hospitalet og skolen melder det til politiet.
Men familien kan sige, at det ikke er sket,
at de tager fejl.
Så snart de benægter det,
kan politiet ikke længere gribe ind, og efterforskningen slutter.
Selv nu er utallige sager om vold i hjemmet
blevet lukket af den grund.
Hvordan minimerer vi kontakten mellem overfaldsmand og offer
og får gerningsmanden stillet for retten inden for 24 timer?
Er det overhovedet muligt?
Vi kunne i det mindste revidere, hvordan sager om hustruvold håndteres.
På den måde kunne vi håndtere mere praktiske ting på seminarer som disse.
Uddanner Retsformand Kang overhovedet sine dommere?
Jøsses, dommere nu til dags.
Hvor vover hun at sige sådan noget, når overdommeren holder en præsentation?
-Den uforskammede lille… -Jøsses.
-Verden er af lave. -Jøsses.
Hvad er der galt med dig?
Ved du ikke, hvor følsomme dommerne er under seminaret?
Ved du ikke, hvornår du skal tale, og hvornår du skal tie?
Skulle vi ikke dele vores mening?
Du gik over stregen.
Selv studerende holder ikke foredrag, som hr. Lee gjorde i dag.
Han kiggede i nogle bøger og lavede lidt research på nettet.
Man siger, at tid er guld værd.
Guld er som penge.
Jeg spildte mange penge i dag.
Eun-seok!
Seminarer afholdes for at dele idéer på tværs af alder og rang.
Jeg bestred ikke nogens argumenter i dag.
Jeg delte bare min mening.
Det er problemet. Ved du, hvilket postyr du har skabt?
Kan du se det?
Hej.
Hr. Lee! Ja.
Ja. Klart.
Dommer Cha, du bør gå ned i lobbyen.
Mig?
Hvorfor?
Mor.
Tae-ju.
Du skulle have ringet.
Jeg har pakket noget mad.
Hvorfor har du pakket så meget?
Hvor er Dommer Cha?
Han er i lobbyen. Hans mor er her.
Hun kommer med mad og besøger ham af og til.
Når Dommer Cha er i retten, tager jeg derhen i stedet.
Hendes timing var perfekt i dag.
-Jaså. -Det er faktisk ret sært.
Dommer Cha og hans mor er meget tætte. Næsten som venner.
Det er usædvanligt, at sønner er så tætte med deres mødre.
Han voksede op med meget kærlighed.
Gid jeg kunne have sådan et forhold til min søn i fremtiden.
Lige som Dommer Cha.
I talte ikke om mig, vel?
Nej.
Min mor lavede en masse mad igen. Jeg må hellere dele ud.
Jeg hungrede efter din mors mad.
Hils og sig tak.
Min mor har også lavet noget til dig, Dommer Sim.
Ellers tak. Giv det til en anden.
Jeg spiser ikke hjemme.
Har jeg gjort noget galt?
Hvad går der af hende?
Åh gud. Det ser lækkert ud.
Velkommen. Har du en reservation?
Jeg kommer fra Yeonhwa Distriktsret.
Du kender Seo Yu-ri, ikke?
Misbrug?
Jeg indrømmer, at vores arbejdsbyrde er større end andre saloners,
men vi mishandlede hende ikke.
Sagde hun, at vi slog hende?
Nej, jeg tjekker bare fakta.
Hvordan er hun normalt?
Jeg sagde, det var 8874, ikke 6.
Hvor mange gange er det?
Kan du ikke rydde ordentligt op? Disse produkter må ikke blandes sammen.
Jeg holdt øje med hende.
Hun begik mange fejl og blev uberegnelig.
Frisørerne har heller ikke høje tanker om hende.
Stemningen er anspændt på grund af hende.
Hvornår får hun fri?
Det afhænger af vagten.
Da hun er mindreårig, får hun fri efter syv timer, som loven siger.
Er du sikker?
Jeg kan vise dig optagelserne, hvis du vil se.
Vent! Undskyld mig!
Jeg…
Jeg har noget at sige til dig.
-Velkommen. -Kom nu.
En fremmed mand besøgte Yu-ri flere gange.
Jeg ved ikke, om det var ham,
men nogle gange havde hun blå mærker i ansigtet.
Når hun ikke kom på arbejde, var det på grund af ham.
Jeg byttede vagt med hende, fordi hun var ret kvæstet.
Han så meget ældre ud end hende.
Men han virkede lidt…
Jeg ved ikke, om jeg bør sige det,
men det lignede prostitution af en mindreårig.
Vær sød at vende om.
Kør mig til Yeonhwa Hospital i stedet for til retten.
Javel.
Ja, jeg ændrer arrangementet. Lad mig vide, hvordan det går.
Okay.
Undskyld mig.
Gik du ikke på Busan Folkeskole?
Hvadbehar?
Cha Tae-ju, ikke?
Det er mig, Jeong Jin-mo! Jeg var din nabo.
Du har fat i den forkerte. Jeg gik ikke på Busan Mellemskole.
Undskyld. Jeg må have taget fejl.
Jeg har en ven, der hedder Cha Tae-ju, og I to ligner hinanden meget.
Undskyld.
YEONHWA HOSPITAL SKADESTUE
Det er Sim Eun-seok.
Vil du undersøge, om Seo Yu-ri har været indblandet i en sexforbrydelse?
I morgen tidlig.
Jeg siger dig, nej.
Hvor mange gange skal jeg sige det?
Jeg faldt af mig selv. Jeg fik ikke tæsk.
Det giver ingen mening.
Hvorfor gå hele vejen til domhuset, hvis du bare faldt?
Hvordan kan du få sådanne skader ved at falde?
Bland dig udenom.
Hvem er den mand egentlig?
Jeg har hørt, han har slået dig før.
-Har du forhørt dig om mig? -Ikke bare det.
Bare sig til. Jeg sender dig til en institution med det samme.
Yu-ri.
Der er du.
Men hvem er du?
Jeg er dommer Sim Eun-seok fra Yeonhwa Distriktsret.
Er du Yu-ris bedstemor?
Du godeste. Jeg skammer mig.
Min søde Yu-ri.
Du skulle i det mindste have tilbudt hende noget at drikke.
Nej, det er okay. Jeg skulle til at gå.
Vedørende Yu-ris skader…
Ja, hun faldt.
Hun er bare sådan en skrøbelig pige.
-Hvad? -Det er sandt.
Hun falder hele tiden.
Ikke, Yu-ri?
-Men frue… -Du godeste. Hvad laver jeg?
Sygeplejersken vil se Yu-ri.
Må vi gå?
Undskyld. Jeg beklager.
Kom så.
Jeg beklager.
Hej hr. Kim.
Jeg er stadig i retsbygningen.
Middag?
Okay. Jeg tjekker mine beskeder.
BESKEDER HANWOOL DAGBLAD, JOURNALIST KIM
GYEONGHWAWON, KL. 19.00. RESERVATION: EOM JUN-GI
KONGRESMEDLEM EOM JUN-GI
Suppleringsvalget afholdes i oktober.
Jeres politiske holdninger er perfekte for vores parti,
så jeg tænkte, jeg ville møde dig og sige hej.
Nå, men…
Jeg har arbejdet i domhuset i 22 år.
Jeg føler mig mere hjemme i at håndhæve lovene
i domhuset
end i at vedtage og revidere dem.
Domhuset
passer bedre til mig end Nationalforsamlingen.
Jaså.
Jeg har hørt noget chokerende. Må jeg spørge om noget?
Ja.
Ud af alle ungdomsforbrydelser
er kun én procent af dem alvorlige nok til at blive vist på tv.
De siger, 15 procent er skolevold,
og resten er ungdomskriminalitet, der skyldes fattigdom,
vold i hjemmet og familieproblemer. Er det korrekt?
Jeg kan ikke med sikkerhed sige, at det er sandt,
men de dårligst stillede bliver ofte overset.
Det ved retten godt.
Det er endnu bedre.
Ungdomstrivsel og revisionen af ungdomsloven
er Nationalforsamlingens ansvar.
Når man tænker på, hvad der kan gøres for de unge,
ville det være bedre for dem,
hvis du sad i Nationalforsamlingen.
Da flere unge begynder at stemme,
har vores parti desperat brug for dig.
Det er på tide, Nationalforsamlingen åbner ørerne for de unge.
Selvom kun en til to procent af vælgerne er 18 år gamle,
styres sociale medier af teenagere og folk i 20'erne.
Vi må ikke undervurdere deres indflydelse.
"Ungdomskriminalsager er ikke længere en personlig sag.
Det er på tide, at samfundet og hele landet træder til."
Det er på tide, at samfundet og hele landet træder til.
Træd til, som du sagde i interviewet.
I Nationalforsamlingen, ikke i retten.
Når du har besluttet dig,
tager vi os af resten.
Vi sørger for, at du passer bedre ind i Nationalforsamlingen end i retten.
WOORI HOSPITAL WOORI REKONVALESCENTHOSPITAL
Jeg er fra domhuset.
Jeg leder efter en patient.
PATIENT KANG DONG-GWON
PATIENT CHOI BYEONG-GIL
PATIENT SEO GWON-CHUN
Kan jeg hjælpe dig?
Vi er sammen med de ældre hele dagen.
Det er svært ikke at vide, hvad der sker med deres familie.
Jeg ved, hvad deres sønner gør,
eller hvor mange skeer de har derhjemme.
Er du her på grund af deres barnebarn?
Ja.
Hold mund!
Yu-ri.
Hvorfor skal det altid være mig?
Hvorfor skal jeg finde mig i det?
Unge nu til dags er ligeglade med deres syge bedsteforældre.
Man ved det med det samme.
Hun har rødt hår, stinker af cigaretter
og råber endda ad sin bedstemor. Hun er så uhøflig.
Okay. Så er du klar.
Jeg har aldrig set nogen som hende.
Hun er nok mere end det.
Hvis hun virkelig var uforskammet, havde hun ikke besøgt hende.
Og hun ville ikke klippe sin bedstefar.
Yu-ri kommer næsten hver dag, ikke?
Tja, jo.
Det undrede mig, hvorfor hun altid kom sent hjem,
når hun arbejder syv timer om dagen.
Jeg har vist fundet mit svar.
Hvad med forældrene?
Ved du noget?
Det kan du tro.
Alle på hospitalet kender til hendes far.
Kors, han har sådan et temperament.
Han laver altid ballade.
De betaler med statsstøtte,
men han beder dem altid om penge.
Han vil endda have statsstøtten.
Jeg troede, de havde mistet kontakten.
Det er løgn.
Yu-ri hader at tale om sin far.
En fremmed mand besøgte Yu-ri flere gange.
Ja, hun faldt. Ikke, Yu-ri?
Det var hendes far.
Det er Sim Eun-seok.
Yeonhwa Politis Kvinde og Ungeafdeling, Ko Gang-sik.
Er Seo Yu-ri blevet udskrevet?
Hvorfor spørger du?
Hendes far er på stationen
Han vil melde hende som bortløben.
Hvad?
Normalt sender vi folk ud, så snart vi får en melding,
men noget virkede forkert.
Seo Yu-ri er offer for vold i hjemmet.
Hendes far mishandler hende.
Hun må ikke komme i kontakt med gerningsmanden.
Gør, hvad du kan for at afvise anmeldelsen.
Hvor tager vi hen, når jeg bliver udskrevet?
Han leder nok efter os lige nu.
Gud, hvor uhøfligt.
Jeg er træt af at overnatte i varmestuer.
Hvis vi skal flygte, så lad os tage langt væk.
Har du ikke ondt af mig?
Jeg har været indlagt på grund af ham.
Jeg har ondt af dig.
Jeg har så ondt af dig, at mit hjerte er knust.
Men Yu-ri.
Han er stadig din far og min søn.
Yu-ri.
Kan du ikke holde ham ud lidt længere?
Det er ikke hans skyld, han er sådan.
Yu-ri.
Hvad kan jeg hjælpe med?
Det er til dommer Cha Tae-ju fra en opdragelsesanstalt i Busan.
-Busan? -Ja.
Afdelingen for ungdomskriminalitet.
Jeg ringer fra opdragelsesanstalten i Busan.
Er det afdelingen for ungdomskriminalitet?
Ja. Du ringer om planten, ikke?
Jeg sørger for, dommer Cha får den.
Virkelig? Mange tak.
Han har doneret penge til børnene her i over seks år.
Jeg ville betale ham tilbage, men han afviste det altid.
Jaså.
Sørg for, at han får den.
Okay. Det skal jeg nok.
Godmorgen.
Dommer Cha. Der er en pakke til dig.
TAK, DOMMER CHA TAE-JU BUSAN OPDRAGELSESANSTALT
Vil du ikke nok sende planten tilbage? Jeg ringer og giver afsenderen besked.
Han bad mig sørge for, at du fik den.
Det er tanken, der tæller.
Jeg kan ikke tage imod den.
Jeg beder dig.
Okay. Det gør jeg.
Her er de dokumenter om Seo Yu-ri, som du bad om i går aftes.
Jaså.
Hvordan var hendes straffeattest?
Intet bortset fra en overtrådt prøveløsladelse.
Pas på dig selv.
NAVN: SEO YU-RI
Hvad er det? Du har en ny plante.
Vi har ikke købt den. Den er fra en opdragelsesanstalt i Busan.
Busan?
Hvorfor sendte de den?
Var Yu-ri ikke indlagt? Hvorfor tjekker du hendes straffeattest?
Tingene har forandret sig.
Hun er udsat for vold i hjemmet.
-Hendes far mishandler hende vist. -Hvad?
Anmeldte du det?
Hvor er faren?
Hvad sagde politiet?
Dommer Sim.
Yu-ri nægter at anmelde det.
STRAFFEATTEST NAVN: SEO YU-RI
Hvorfor tjekker du så hendes straffeattest?
Det er vel ikke, hvad jeg tror.
OVERTRÆDELSE AF PRØVELØSLADELSE SEO YU-RI
Det er det.
Det er præcis, som du tror.
Seo Yu-ri bliver adskilt på grund af en overtrædelse.
Hvad?
Er Dommer Cha ikke fantastisk?
Hvordan kunne han i seks år?
Men han tvang mig til at returnere den. Han sagde, det er tanken, der tæller.
Sådan er han bare. En god mand.
Jeg mener…
Hvordan opdrager man et barn til at blive sådan?
Er det ikke underligt?
Hvorfor lige Busan?
Tænk over det. Det var hans første ungdomsdomstol.
Og vi har kun forbindelse til andre domhuse i Seoul eller Gyeonggi.
Hvorfor så donere til en opdragelsesanstalt i Busan i så lang tid?
Er det hans hjemby?
-Det er muligt. -Ikke?
Hun er et offer.
Er du ligeglad med hende? Hun skal beskyttes.
Jamen hvordan…
Hvordan kunne du adskille hende ved at dømme hende?
Hun fortjente det ikke, og selv hvis hun gjorde,
skal hun beskyttes nu.
Hvis hun nægter at melde det, må du overbevise hende.
Hvorfor trænger du hende op i en krog?
Det er min sag og kun min.
Har jeg ikke ret til at dømme hende?
Jo. Men det er stadig for meget.
Jeg lader det ikke fare.
Og hvis du ikke gør? Vil du blande dig i mit arbejde?
Det er Sim Eun-seok.
Dette er Yeonhwa Hospital. Er du Seo Yu-ris dommer?
Er du sammen med hende nu?
Jeg ville sige, hvornår hun bliver udskrevet, men hun var der ikke.
Hendes værge svarer heller ikke.
Har du set Seo Yu-ri på stue 523?
Vi leder efter hende og giver besked.
Hvad sker der?
Seo Yu-ri er forsvundet fra hospitalet.
EUN SO-HUI HVOR ER DU?
Det er Sim Eun-seok. Vi talte sammen på rekonvalescenthospitalet.
Hvis du ser Seo Yu-ri,
så ring til mig hurtigst muligt.
Nej, det er ikke alvorligt.
Ja.
Ja. Ring til mig.
Hun var her, da vi undersøgte hende i morges.
Jeg tjekkede overvågningskameraerne, og hun forlod hospitalet.
Og hendes værge?
Hun ledte sammen med hospitalets sikkerhedsteam.
Okay.
INGEN ADGANG UDEN FOR BESØGSTIDEN
Lad os dele os.
Jeg ringer rundt og leder efter hende.
Jeg tjekker de steder, hun kommer, og ringer til dig.
Okay.
Hallo? Kriminalforsorgen?
Jeg er dommer Sim Eun-seok fra Yeonhwa Distriktsret.
En mindreårig er forsvundet.
Hun hedder Seo Yu-ri. Hun er født den 1. december 2004.
Skynd jer.
NAVN, NUMMER
STAR COIN KARAOKE
-Har du set hende her? -Nej.
-Jeg ser mig lige omkring. -Helt fint.
-Hvad fanden? -Undskyld.
Kom nu, svar.
Du sagde det ikke til nogen, vel?
Jeg bliver bare et par dage.
Selvfølgelig har jeg pengene med.
Vent.
DOMMER CHA TAE-JU
Pokkers.
Jeg er der næsten.
Hvorfor er det så koldt i dag?
Er jeg det rigtige sted?
Ja, det tror jeg.
Hej So-hui.
Jeg troede, du var alene.
Visiter hende.
Flyt dig. Flyt dig, din kælling!
-Slip mig. -Hvor skal du hen?
-Slip mig! -Giv mig mine penge!
Slip mig!
Slip mig, for fanden! Slip mig!
Din kælling!
Nej! Det er mine penge. Pis!
Giv mig dem!
-Pis! -Det er ikke mit problem.
Giv mig mine skide penge!
Hvordan kan du gøre det mod mig?
Ingen sagde, du skulle falde for det.
-Narrøv. -Din møgkælling.
Hvad fanden sagde du lige?
Du skulle have hørt efter, kælling.
UNGDOMSPOLITIAKADEMIET
Dommer Sim. Måske har Yu-ris far taget hende.
Nej, det tror jeg ikke.
Han ved ikke engang, at hun var indlagt.
Jeg leder videre. Giv mig besked, så snart du hører noget.
Det er Sim Eun-seok.
Jeg ringer fra rekonvalescenthospitalet.
Ja?
Dommer Cha. Jeg fik lige et opkald.
WOORI REKONVALESCENTHOSPITAL
Jeg har vist fundet Yu-ri.
Hvorfor græder du?
Hvad er der?
Hvad er der med dit ansigt? Hvem har gjort det?
Hvad er der galt med mit liv?
Hvorfor er mit liv så elendigt?
Jeg ville starte på en frisk.
Jeg ville væk fra det…
…men det kan jeg ikke.
Yu-ri.
Lad os fortælle politiet alt. Jeg hjælper dig.
Hvilken forskel gør det?
Et polititilhold. Og vi fratager ham forældremyndigheden.
Vi kan forhindre ham i at kontakte dig.
-Du kan forlade dit hjem og bo på herberg. -Det vil jeg ikke.
Jeg har holdt ham ud.
Hvorfor skal jeg rejse?
Det var mig, der kom til skade,
så hvorfor er det altid mig, der skal stikke af?
Hvis vi får et tilhold mod ham, vil politiet så beskytte mig hele tiden?
Det vil de ikke.
Hvad hvis det svin vil have hævn og gør mig fortræd?
Jeg er for bange til at sige det til politiet.
Det er ikke, fordi jeg ikke vil. Jeg kan ikke, fordi jeg er bange.
Hvad hvis du tier stille?
Hvad så?
Du stikker af, hvis han slår dig igen, og så tyr du til tyveri,
hvis du løber tør for penge.
Det rager ikke dig.
Jeg er træt af det her.
Ved du, hvor mange der ledte efter dig?
Din attitude pisser mig virkelig af.
Dommer Sim.
Fint. Jeg kan ikke tvinge hende til noget, hvis hun ikke vil.
Jeg har gjort mit, ikke?
Jeg har hende. Hun er på rekonvalescenthospitalet.
Ja.
Hvem var det?
Dine venner, du mødte, da du forsvandt.
Du er i en bande med andre bortløbne, ikke?
Jo, men jeg er offeret her.
Gem det til politiet.
Så telefonopkaldet lige før…
Ungdomsloven, afsnit 4, paragraf 1.
"Unge, der er tilbøjelige til at begå kriminalitet,
sendes i forvaring som lovovertrædere."
-Dommer Sim! -Ja, det indrømmer jeg.
Jeg troede, jeg var gået for vidt, som du sagde.
Men du har lige indrømmet at være i en bande for bortløbne.
Jeg har ikke begået nogen forbrydelser, dommer Sim.
Gid du havde, så jeg kunne sende dig på opdragelsesanstalten!
Jeg har ikke brudt nogen love.
Det skal nok gå, Yu-ri. Græd ikke.
-Slap af. Kan du stå op? -Jeg har ikke gjort noget.
WOORI REKONVALESCENTHOSPITAL
Det er okay.
YEONHWA DISTRIKTSRET
Hvordan kunne du gøre det?
Har du ingen medfølelse?
Yu-ri har ingen steder at være på grund af sin voldelige far.
Så hun stak af og sluttede sig til en bande.
Burde du ikke spørge hvorfor,
i stedet for at blive vred over at hun gjorde det?
Dommer Sim, jeg har tænkt på noget.
Bare af nysgerrighed…
Hvorfor hader du unge kriminelle?
Hvad?
Hvorfor sårer du dem altid med dine ord
og prøver at finde fejl ved dem?
Hvorfor er du så sur på dem?
Fordi de er kriminelle.
De vovede at begå kriminalitet…
…i så ung en alder.
Lad mig spørge dig om noget.
Er det noget at være så vred over?
Hvorfor er du altid på deres side?
Har de noget på dig?
-Dommer Sim! -Hvad er det så?
Hvorfor blander du dig i min sag?
Kom ud!
Kom ud. Kom ud, dit svin!
Kom ud!
Så jeg lånte nogle penge af din lærer.
Det er ikke noget særligt i forretningsøjemed.
Hvor vover du at råbe ad mig?
-Kom nu, far. -Kom ud!
-Kom ud, dit svin! -Undskyld!
-Kom ud! -Undskyld!
Kom ud! Dit svin!
Kom ud!
Kom ud! Dit svin!
Kom nu, far. Undskyld! Stop nu!
Fordi det tynger mig.
Fordi du hele tiden vælger den forkerte vej.
Børn, der udsættes for vold i hjemmet…
Sådanne børn bliver aldrig voksne.
Ti år? Tyve år?
Tiden vil gå,
men de forbliver mishandlede uanset hvad.
Alle kritiserer ungdomsforbrydere.
Det er kun os dommere,
der kan give dem en chance til.
Derfor synes jeg, det er vigtigere at være dommer.
Derfor blev jeg dommer.
-Tredive minutter til retssagen. -Okay.
Hvad er der galt med det?
Batteriet er nok dødt.
Jeg henter nogle nye.
-Skynd dig. -Okay.
-Du er blevet sløset. -Undskyld.
Dommer Cha. Er du okay? Undskyld.
-Det er okay. -Undskyld.
-Dommer Sim er dommer i dag, ikke? -Jo.
Værsgo. Du kommer for sent.
-Ja. Undskyld. -Vent.
Skal Yu-ri for retten i dag?
Retten er sat.
Var Yu-ri ikke anklaget for at være lovovertræder?
Du har delvist ret.
Hun blev ikke adskilt som en straf.
Denne retssag afholdes
sammen med børnebeskyttelsessagen mod Yu-ris far,
som er blevet anholdt.
Med rettens bemyndigelse
beordrer jeg, at mishandleren isoleres fra barnet
i henhold til loven om særlige sager vedrørende børnemishandling.
-Hr. Seo. -Ja.
Ved du, hvorfor du er her?
Ja.
Hvorfor er du her?
Jøsses, det er pinligt.
Vold i hjemmet.
Tilstår du anklagerne?
Jeg måtte indrømme det, da jeg blev efterforsket,
men det er absurd.
Jeg opdragede bare mit barn, så hvor vover du at hundse rundt med mig?
Hvad har retten gjort for mig?
Jeg irettesatte hende bare.
Det har jeg ret til som hendes far.
BILLEDBEVISER PÅ SEO YU-RIS MISBRUG
Opdragelse er
at give intellektuel, moralsk og social vejledning.
Kalder du det opdragelse?
Noget, du som hendes far havde ret til at gøre?
Der er én grund til, at jeg tog dig i forvaring.
For at lade dig komme i retten.
Jeg vil vise dig,
at voldsmanden bliver spærret inde,
ikke offeret.
Offeret kan blive hjemme,
og gerningsmanden bliver straffet.
Det vil jeg…
…vise dig.
Det er en fælde.
Kan du bevise det?
Seo Yu-ri afgav denne forklaring i ungdomscenteret.
I sin forklaring skriver hun,
at hun blev slået med et bat og sparket.
Og et vidne?
Jeg er betjent Ko Gang-sik fra Kvinde- og Ungeafdelingen
på Yeonhwa Politistation.
POLITISTATION
Hvad vil du gøre med Seo Yu-ri?
Jeg afviste sagen om, at hun var stukket af, men…
Hvad ville du gøre?
Nu hvor du allerede har hjulpet et druknende barn,
vil du så hjælpe igen?
Kan jeg hjælpe?
Kan du huske hendes tilstand på skadestuen?
Ja.
Du skal anklage hendes far for vold.
Du skal efterforske sagen personligt.
Dette er en optagelse fra den dag, hun blev kørt på skadestuen.
Jeg fandt den, da jeg efterforskede hendes sag om vold i hjemmet.
- -Hvor er pengene? - Jeg har dem ikke!
- -Så har du vel brug for flere tæsk! - Stop! Stop det!
- -Jeg har dem ikke! - Jeg beder ikke om mange penge!
Tjen dem selv!
Tjen dem selv, sagde jeg!
- -Hold kæft! - Stop!
Så er det nok, din idiot!
Hvor er pengene?
- -Stop det! - Jeg har ingen!
-Bliv ved med at tale. -Åh gud! Jeg beder dig!
- -Stå stille! - Jeg beder dig! Stop!
Rend mig!
Rend mig, sagde jeg!
- -Jeg sagde stop! - Bland dig udenom!
-Har du et dødsønske? -Stop det! Det er nok!
-Stop det! -Du godeste.
-Bedstemor. -Hey.
Tro ikke, du er noget, fordi du har et job. Hvor er pengene?
Jeg har ingen!
-Giv mig pengene, eller du får tæsk! -Jeg har ingen!
Bare dræb mig.
-Bare dræb mig nu. -Pis. Dræbe dig? Fint.
-Bare dø! -Stop det!
Dø, din kælling!
-Stop det! -Dø!
Prøv at svare igen! Kom så!
Pokkers!
Du godeste, min skat.
Jøsses.
Jeg ville melde hende, da hun stak af,
men du forhindrede mig i det.
I var alle med i det, ikke?
Hvem fanden er du? Er du overhovedet betjent?
-Er du betjent? Dit svin. -Så er det nok!
Hvad?
Du må hellere sætte dig ned.
Jøsses, det er noget vrøvl.
Høje dommer. Du skal vide, at hun er en luder.
Hun var i retten på grund af det.
Så jeg slog hende lidt for at banke fornuft ind i hende.
Jeg irettesatte hende som hendes far.
Hvad er der galt med det?
Der er intet galt med lidt opdragelse.
Men…
…det er ikke opdragelse, vel?
Der er noget, jeg vil vide…
…under denne retssag.
Jeg forstår det ikke.
Hvorfor er du…
…så selvtilfreds?
Det er alt sammen min skyld.
Jeg har ikke opdraget min søn ordentligt.
Yu-ris far, min søn,
er lige som sin far.
Han blev også misbrugt derhjemme som barn.
Hvorfor giver du os det?
Jeg ved ikke, hvad det er.
Yu-ri ville melde ham til politiet.
Jeg bad hende lade være.
Hvordan kunne hun gøre det mod sin far?
Det er min skyld.
Det er alt sammen min skyld.
Det er, fordi jeg ikke har opdraget ham godt nok.
Det er mig, der bør straffes.
Så…
…det var dig, der forrådte mig.
Hvad laver du?
-Bedstemor! -Nej! Stop.
-Din sindssyge stodder! -Hold kæft!
Stop det!
Hvad har du gang i?
-Slip hende! -Hold så kæft!
Slip hende!
Vær sød at stoppe.
Dommer Cha!
KARAKTERER OG HÆNDELSER I DENNE SERIE ER FIKTIVE
Tekster af: Anne-Li Therese Wallmann